smcproject/ml-wiki-sentences huggingface dataset:
ദേവി അച്ചനുറങ്ങാത്ത വീട് (2006) ....
ട്രീസ ലോകനാഥൻ ഐ.എ.എസ് (2005) ....
മായ നേരറിയാൻ സി.ബി.ഐ (2005) ....
രേഷ്മ പൗരൻ (2005) പൊന്മുടിപുഴയോരത്ത് (2005) ....
രാധിക മാമ്പഴക്കാലം (2004) ....
കവിത നാട്ട്‌രാജാവ് (2004) ....
റോസി റൺവേ (2004) ....
അമ്പിളി ഞാൻ സൽപ്പേര് രാമൻകുട്ടി (2004) പാഠം ഒന്ന്, ഒരു വിലാപം (2003) ....
ജാനകിക്കുട്ടി മലയാളി മാമന് വണക്കം (2002) ....
രേവതി പുറത്തേയ്ക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് സുജ കാർത്തിക അവലംബം ↑ https://nettv4u.com/amp/celebrity/born-in/22-mar-1985 ↑ {{ cite news }} : Check date values in: | accessdate= ( help )
സുജാത (നടി) ഇംഗ്ലീഷ് വിലാസം https://ml.wikipedia.org/wiki/Sujatha_(actress)
മലയാളിയായ ഒരു സിനിമ നടിയാണ് സുജാത (1952ഡിസംബർ 10- 2011 ഏപ്രിൽ 6).
1952-ൽ എറണാകുളം ജില്ലയിലെ തൃപ്പൂണിത്തുറയിൽ ശങ്കരൻകുട്ടി മേനോന്റെയും സരസ്വതിയമ്മയുടെയും മകളായാണ് സുജാത ജനിച്ചത്.
ശ്രീലങ്കയിൽ ആയിരുന്നു ബാല്യം.
ജയ്കർ ആണ് ഭർത്താവ്.
സുജിത്, ദിവ്യ എന്നീ മക്കൾ ഉണ്ട്.
ശ്രീലങ്കയിൽ സ്കൂൾ വിദ്യാഭ്യാസ കാലത്ത് സിംഹള സിനിമകളിൽ അഭിനയിച്ച് കൊണ്ട് സിനിമ രംഗത്ത് എത്തി.
പിന്നീട് തമിഴിൽ സജീവമായി.
ശിവാജി ഗണേശൻ , രജനീകാന്ത് തുടങ്ങിയവർക്കൊപ്പം നിരവധി ചിത്രങ്ങളിൽ നായികയായും നായികാപ്രാധാന്യമുള്ള വേഷത്തിലും സുജാത അഭിനയിച്ചിട്ടുണ്ട്.
കെ. ബാലചന്ദർ സംവിധാനം ചെയ്ത അവൾ ഒരു തുടർക്കതൈ , അന്നക്കിളി എന്നീ ചിത്രങ്ങളാണ് സുജാതയെ തമിഴിൽ പ്രശസ്തയാക്കിയത് .
പി.എൻ. മേനോൻ സംവിധാനം ചെയ്ത ഓളവും തീരവും എന്ന സിനിമയിലൂടെ മലയാള  സിനിമയിലെത്തി.
ലേഡീസ് ഹോസ്റ്റൽ , ഭ്രഷ്ട് , അച്ചാണി , മയൂഖം , ചന്ദ്രോത്സവം തുടങ്ങിയവയാണ് മലയാളത്തിലെ ശ്രദ്ധിക്കപ്പെട്ട സിനിമകൾ.
സ്ത്രീയുടെ സ്വാതന്ത്ര്യത്തിനും അന്തസ്സിനും ശബ്ദമുയർത്തുന്ന നിരവധി കഥാപാത്രങ്ങൾ സുജാത അവതരിപ്പിച്ചിട്ടുണ്ട് .
ജോലിചെയ്യുന്ന സ്ത്രീയുടെ പ്രശ്നങ്ങൾ പറയുന്ന തമിഴ് ചിത്രമായ അവൾ ഒരു തുടർക്കതൈ എന്ന ചിത്രത്തിലെ കവിത എന്ന വേഷം, ഭ്രഷ്ട് എന്ന മലയാളം ചിത്രത്തിൽ ചെയ്ത കുറിയേടത്ത് താത്രിയുടെ വേഷം എന്നിവയൊക്കെ ഈ ഗണത്തിൽ പെടുത്തപ്പെടുന്നു .
2006-ൽ ശ്രീരാമദാസു എന്ന തെലുങ്ക് ചിത്രത്തിലാണ് അവർ അവസാനമായി സ്‌ക്രീനിൽ പ്രത്യക്ഷപ്പെട്ടത്.
അവളുടെ ഹിന്ദി ചിത്രങ്ങളിൽ ദോ കാളിയാൻ, ഏക് ഹി ഭൂൽ എന്നിവ ഉൾപ്പെടുന്നു.
2011 ഏപ്രിൽ 6-നു ഹൃദയാഘാതം മൂലം ചെന്നെയിൽ അന്തരിച്ചു.
അവലംബം 1 2 1 2 {{ cite web }} : Check date values in: | accessdate= ( help ) ↑ സുജാത അന്തരിച്ചു
സുജാത കൊയ്‌രാള ഇംഗ്ലീഷ് വിലാസം https://ml.wikipedia.org/wiki/Sujata_Koirala സുജാത കൊയ്‌രാള
നേപ്പാളിലെ പ്രമുഖ വനിതാ രാഷ്ട്രീയ നേതാവും ഉപപ്രധാനമന്ത്രിയുമാണ് സുജാത കൊയ്‌രാള ( Nepali : सुजाता कोइराला ; ജ: 1954 ഫെബ്രുവരി 9).
മുൻ നേപ്പാൾ പ്രധാനമന്ത്രി ഗിരിജാ പ്രസാദ് കൊയ്‌രാളയുടെ ഏക മകളാണ് സുജാത.
പ്രധാനമന്ത്രി മാധവ് കുമാർ നേപ്പാളിന്റെ മന്ത്രിസഭയിൽ വിദേശകാര്യമന്ത്രിയായിരുന്ന സുജാത 2009 ഒക്ടോബർ 12നാണ് ഉപപ്രധാനമന്ത്രിയായി നിയമിതയായത്.
സുജത്‌വാല
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് സുജത്‌വാല.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സുജത്‌വാല സ്ഥിതിചെയ്യുന്നത്.
സുജത്‌വാല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് സുജത്‌വാല ൽ 178 വീടുകൾ ഉണ്ട്.
ആകെ ജനസംഖ്യ 1012 ആണ്.
ഇതിൽ 536 പുരുഷന്മാരും 476 സ്ത്രീകളും ഉൾപ്പെടുന്നു.
സുജത്‌വാല ലെ സാക്ഷരതാ നിരക്ക് 59.09 ശതമാനമാണ്.
സുജത്‌വാല ലെ 6 വയസ്സിനു താഴെയുള്ള കുട്ടികളുടെ എണ്ണം 136 ആണ്.
ഇത് സുജത്‌വാല ലെ ആകെ ജനസംഖ്യയുടെ 13.44 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 400 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 313 പുരുഷന്മാരും 87 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 25.25 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 14 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
സുജത്‌വാല ലെ 269  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 178 - - ജനസംഖ്യ 1012 536 476 കുട്ടികൾ (0-6) 136 73 63 പട്ടികജാതി 269 149 120 പട്ടിക വർഗ്ഗം 0 0 0 സാക്ഷരത 59.09 % 58.86 % 41.14 % ആകെ ജോലിക്കാർ 400 313 87 ജീവിതവരുമാനമുള്ള ജോലിക്കാർ 101 88 13 താത്കാലിക തൊഴിലെടുക്കുന്നവർ 56 48 8 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
സുജനജീവന
ത്യാഗരാജസ്വാമികൾ കമാസ് ‌രാഗത്തിൽ ചിട്ടപ്പെടുത്തിയ ഒരു കൃതിയാണ് സുജനജീവന വരികൾ പല്ലവി
സുജനജീവന രാമ സുഗുണഭൂഷണ രാമ അനുപല്ലവി
ഭുജഗഭൂഷണാർച്ചിത ബുധജനാവനാത്മജ വന്ദിതാശ്രിതചന്ദന ദശതുരംഗ മാമവ ചരണം
ചാരുനേത്ര ശ്രീകളത്ര ശ്രീരമ്യഗാത്ര താരകനാമ സുചരിത്ര ദശരഥപുത്ര താരകാധിപാനന ധർമ്മപാലക താരയ രഘുവര നിർമ്മല ത്യാഗരാജസന്നുത അർത്ഥം അവലംബം പുറത്തേക്കുള്ള കണ്ണികൾ
ഹോർഹെ ലൂയിസ് ബോർഹെസ് ഇംഗ്ലീഷ് വിലാസം https://ml.wikipedia.org/wiki/Jorge_Luis_Borges
അർജന്റീനയിലെ ബ്യൂണസ് അയേഴ്സിൽ ജനിച്ച ഒരെഴുത്തുകാരനും കവിയും ആയിരുന്നു ഹോർഹെ ഫ്രാൻസിസ്കോ ഇസിദോറോ ലൂയിസ് ബോർഹെസ് അസെവേദോ ( pronounced /ˈhɔr.heɪ luˈiːs ˈbɔr.hɛz/ ; സ്പാനിഷ് ഉച്ചാരണം: [ˈxorxe ˈlwis ˈborxes] ) (ജനനം: 24 ആഗസ്റ്റ് 1899 – മരണം: 14 ജൂൺ 1986).
1914-ൽ കുടുംബം സ്വിറ്റ്സർലൻഡിലേക്ക് കുടിയേറിയതിനാൽ ബോർഹെസിൻ്റെ സ്കൂൾ വിദ്യാഭ്യാസം അവിടെയായിരുന്നു.
തുടർന്ന് അദ്ദേഹം സ്പെയിനിൽ യാത്ര ചെയ്തു.
1921-ൽ അർജന്റീനയിൽ മടങ്ങിയെത്തിയ ബോർഹെസ്, സറീയലിസ്റ്റ് സാഹിത്യപ്രസിദ്ധീകരണങ്ങളിൽ കവിതകളും ലേഖനങ്ങളും പ്രസിദ്ധീകരിക്കാൻ തുടങ്ങി.
ഗ്രന്ഥശാലാധിപനും പൊതുപ്രഭാഷകനും ആയും അദ്ദേഹം പ്രവർത്തിച്ചു.
ബോർഹെസിന് അനേകം ഭാഷകൾ വശമുണ്ടായിരുന്നു.
അർജന്റീനയിലെ പെറോൻ ഭരണകാലത്ത് അദ്ദേഹം രാഷ്ട്രീയമായ പീഡനത്തിന് ഇരയായി.
കവിയും കഥാകാരനുമൊക്കെയായ ബോർഹെസിന്റെ ഏറ്റവും പ്രസിദ്ധമായ രചനകളിലൊന്നാണ് 'ദി ഗാർഡൻ ഓഫ് ഫോർക്കിങ് പാത്ത്‌സ്' (The Garden of Forking Paths).
1941 ൽ പ്രസിദ്ധീകരിച്ച ആ കഥയിൽ അവതരിപ്പിച്ചിട്ടുള്ളതിന് സമാനമായ ഒരു സംഗതിയാണ്, പിൽക്കാലത്ത് ഇന്റർനെറ്റ് എന്ന ആഗോള വിവരവിനിമയ ശൃംഖലയായി പരിണമിച്ചതെന്ന് വിലയിരുത്തുന്നവരുണ്ട്.
ആ ചെറുകഥയിൽ വിഭാവനം ചെയ്തിരിക്കുന്ന കഥാതന്തു, അനന്തമായ ഊടുവഴികളും ഭാവികളുമുള്ള ഒരു ഗ്രന്ഥത്തെ ചുറ്റിപ്പറ്റിയുള്ളതാണ്.
ഹൈപ്പർടെക്സ്റ്റും വേൾഡ് വൈഡ് വെബ്ബും കമ്പ്യൂട്ടർ ഗെയിമുകളുടെ വ്യത്യസ്്ത ഘടനകളുമുള്ള ഇൻഫർമേഷൻ യുഗത്തെയാണ് അത് പ്രതിധ്വനിപ്പിക്കുന്നത്.
ബ്യൂണസ് അയേഴ്‌സിൽ അദ്ദേഹം ഒൻപത് 'അസന്തുഷ്ട'വർഷങ്ങൾ ഒരു ലൈബ്രേറിയനായി പ്രവർത്തിച്ചു.
1938 ൽ തന്റെ പിതാവിന്റെ മരണത്തിന് ശേഷം, ശിരസ്സിനേറ്റ പരിക്കും രക്തത്തിലെ വിഷബാധയും ബോർഹെസിനെ മരണത്തിന്റെ വക്കിലെത്തിച്ചു.
ആ പരിക്കിന് ശേഷം അദ്ദേഹത്തിന് കാഴ്ച നഷ്ടമാകാൻ തുടങ്ങി.
1950 കളോടെ അദ്ദേഹം ഏതാണ്ട് പൂർണമായും അന്ധനായി.
എന്നാൽ, അത് വകവെയ്ക്കാതെ തന്റെ സർഗസൃഷ്ടി അദ്ദേഹം തുടർന്നു.
ആ പരിക്കാണ് അദ്ദേഹത്തിന്റെ സർഗാത്മകതയെ ആളിക്കത്തിച്ചതെന്ന് കരുതുന്നു.
അദ്ദേഹത്തിന്റെ പ്രശസ്തമായ സൃഷ്ടികൾ മുഴുവൻ അതിന് ശേഷമാണ് പുറത്തു വന്നത്.
പാരമ്പര്യസിദ്ധമായ ഒരു രോഗം അറുപതിനടുത്ത വയസ്സിൽ അദ്ദേഹത്തെ അന്ധനാക്കി.
1955-ൽ അദ്ദേഹം ദേശീയ ഗ്രന്ഥശാലയുടെ ഡയറക്ടറും ബ്യൂണസ് അയേഴ്സ് സർവകലാശാലയിൽ സാഹിത്യത്തിന്റെ പ്രൊഫെസറുമായി നിയമിതനായി.
1961-ൽ ആദ്യത്തെ രാഷ്ട്രാന്തര പ്രസാദധക പുരസ്കാരത്തിന് തെരഞ്ഞെടുക്കപ്പെട്ടതോടെ അദ്ദെഹത്തിന്റെ പ്രശസ്തി പരന്നു.
ബോർഹെസിൻ്റെ രചനകൾ അനേകം ഭാഷകളിലേക്ക് പരിഭാഷപ്പെടുത്തപ്പെട്ടു.
1986-ൽ അദ്ദേഹം സ്വിറ്റ്സർലൻഡിലെ ജനീവയിൽ വെച്ച് അന്തരിച്ചു.
കഥാരചനയുടെ ഭാഷക്ക് പുതിയജീവൻ നൽകി ഒരു തലമുറ മുഴവനിലേയും സ്പാനിഷ്-അമേരിക്കൻ എഴുത്തുകാർക്ക് വഴികാട്ടിയായവനെന്ന് പ്രഖ്യാതസാഹിത്യകാരനായ ജെ.എം. കൂറ്റ്സേ ബോർഹെസിനെ വിശേഷിപ്പിച്ചിട്ടുണ്ട് .
" അവലംബം ↑ ↑ ↑ ↑ "മുപ്പത് വയസ്സിൽ ക്രമേണ ആരംഭിച്ച് 58-ആമത്തെ ജന്മദിനം കഴിഞ്ഞ് പരിപൂർണ്ണതയിലെത്തിയ ഒരു പ്രത്യേകതരം അന്ധതയായിരുന്നു അദ്ദേഹത്തിന്റേത്.
" ആൽബർട്ടോ മാൻഗുവേലിന്റെ, ബോർഹെസിനോടൊത്ത്" എന്ന ഗ്രന്ഥം, London:Telegram Books (2006), p. 15-16.
↑ ജെ.എം. കൂറ്റ്സേ, "ബോർഹെസിന്റെ കറുത്ത ദർപ്പണം", ന്യൂയോർക്ക് ടൈംസ് പുസ്തകനിരൂപണം , വാല്യം 45, ലക്കം 16 · ഒക്ടോബർ 22, 1998
ഹോൾ ബ്ലഡ് ഇംഗ്ലീഷ് വിലാസം https://ml.wikipedia.org/wiki/Whole_blood
ഒരു സാധാരണ രക്തദാനത്തിൽ നിന്നുള്ള പല ഘടകങ്ങളായി വേർതിരിക്കാത്ത മുഴുവൻ രക്തമാണ് ഹോൾ ബ്ലഡ് ( WB ) എന്ന് അറിയപ്പെടുന്നത്.
വലിയ രക്തസ്രാവത്തിന്റെ ചികിത്സയിലും, എക്സ്ചേഞ്ച് ട്രാൻസ്ഫ്യൂഷൻ രീതിയിലുള്ള രക്തപ്പകർച്ചയിലും, ആളുകൾ സ്വയം രക്തം ദാനം ചെയ്യുമ്പോഴും ഇത് ഉപയോഗിക്കുന്നു.
ഹോൾ ബ്ലഡിന്റെ ഒരു യൂണിറ്റ് (~517 മില്ലി) ഹീമോഗ്ലോബിന്റെ അളവ് ഏകദേശം 10 g/L വർദ്ധിപ്പിക്കുന്നു.
രക്തം നൽകുന്നതിന് മുമ്പ് ക്രോസ് മാച്ചിംഗ് നടത്താറുണ്ട്.
സിരയിലേക്ക് കുത്തിവയ്പ്പിലൂടെയാണ് ഇത് നൽകുന്നത്.
ഘടകങ്ങളായി വേർതിരിക്കാത്ത മുഴുവൻ രക്തവും ഉപയോഗിക്കുന്നത് ചുവന്ന രക്താണുക്കളുടെ തകർച്ച, ഉയർന്ന പൊട്ടാസ്യം, അണുബാധ, വോളിയം ഓവർലോഡ്, ശ്വാസകോശത്തിലെ ക്ഷതം, അനാഫൈലക്സിസ് പോലുള്ള അലർജി പ്രതിപ്രവർത്തനങ്ങൾ എന്നിങ്ങനെയുള്ള പാർശ്വഫലങ്ങൾക്ക് കാരണമാകുന്നു.
രക്തം ചുവന്ന രക്താണുക്കൾ , വെളുത്ത രക്താണുക്കൾ , പ്ലേറ്റ്ലെറ്റുകൾ , രക്ത പ്ലാസ്മ എന്നിവയാൽ നിർമ്മിതമാണ്.
ശേഖരിച്ച് ഒരു ദിവസത്തിനുള്ളിൽ ഹോൾ ബ്ലഡ് മികച്ചതാണ്; എന്നിരുന്നാലും, മൂന്നാഴ്ച വരെ ഉപയോഗിക്കാം.
ശേഖരണ പ്രക്രിയയിൽ രക്തത്തിൽ സാധാരണയായി ആൻറിഓകോഗുലന്റും പ്രിസർവേറ്റീവും ചേർക്കുന്നു.
1818-ലാണ് ആദ്യമായി രക്തപ്പകർച്ച നടത്തിയത്.
എന്നിരുന്നാലും, ഒന്നും രണ്ടും ലോകമഹായുദ്ധങ്ങൾ വരെ സാധാരണ ഉപയോഗം ആരംഭിച്ചിരുന്നില്ല.
ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിലാണ് രക്തം ഉൾപ്പെടുന്നത്.
1980-കളിൽ യുണൈറ്റഡ് സ്റ്റേറ്റ്സിൽ ഹോൾ ബ്ലഡ് വില യൂണിറ്റിന് ഏകദേശം 50 യുഎസ് ഡോളറായിരുന്നു.
വികസ്വര രാജ്യങ്ങൾക്കും സൈന്യ ആവശ്യത്തിനും പുറത്ത് ഹോൾ ബ്ലഡ് സാധാരണയായി ഉപയോഗിക്കാറില്ല.
പായ്ക്ക് ചെയ്ത ചുവന്ന രക്താണുക്കൾ, പ്ലേറ്റ്ലെറ്റ് കോൺസെൻട്രേറ്റ്, ക്രയോപ്രെസിപിറ്റേറ്റ്, ഫ്രഷ് ഫ്രോസൺ പ്ലാസ്മ എന്നിവയുൾപ്പെടെ നിരവധി രക്ത ഉൽപന്നങ്ങൾ നിർമ്മിക്കാൻ ഹോൾ ബ്ലഡ് ഉപയോഗിക്കുന്നു.
മുഴുവൻ രക്ത രക്തപ്പകർച്ചയ്ക്കും ചുവന്ന രക്താണുക്കളുടെ കൈമാറ്റത്തിന് സമാനമായ അപകടസാധ്യതകളുണ്ട്, ഹീമോലിറ്റിക് ട്രാൻസ്ഫ്യൂഷൻ പ്രതികരണങ്ങൾ ഒഴിവാക്കാൻ ക്രോസ്-മാച്ച് ചെയ്യണം.
ഉപയോഗിക്കാനുള്ള കാരണങ്ങളിൽ ഭൂരിഭാഗവും ആർബിസി കൾക്കുള്ളതുതന്നെയാണ്, കൂടാതെ പായ്ക്ക് ചെയ്ത ചുവന്ന രക്താണുക്കൾ പെട്ടെന്നുള്ള ആവശ്യത്തിന് ലഭ്യമായ ഉയർന്ന വരുമാനമുള്ള രാജ്യങ്ങളിൽ ഹോൾ ബ്ലഡ് പതിവായി ഉപയോഗിക്കാറില്ല.
എന്നിരുന്നാലും, താഴ്ന്ന, ഇടത്തരം വരുമാനമുള്ള രാജ്യങ്ങളിൽ ഹോൾ ബ്ലഡ് ഉപയോഗം വളരെ സാധാരണമാണ്.
താഴ്ന്ന വരുമാനമുള്ള രാജ്യങ്ങളിൽ ശേഖരിക്കുന്ന രക്തത്തിന്റെ 40%-ലധികം ഹോൾ ബ്ലഡ് ആയി തന്നെ ഉപയോഗിക്കുന്നു, ഇടത്തരം വരുമാനമുള്ള രാജ്യങ്ങളിൽ ശേഖരിക്കുന്ന ഏകദേശം മൂന്നിലൊന്ന് രക്തവും ഹോൾ ബ്ലഡ് ആയി തന്നെ ഉപയോഗിക്കുന്നു.
നവജാതശിശു രക്തപ്പകർച്ചയ്ക്കായി, സംഭരിച്ചിരിക്കുന്ന ചുവന്ന രക്താണുക്കളും ഫ്രഷ് ഫ്രോസൺ പ്ലാസ്മയും (FFP) ഉപയോഗിച്ച് ഹോൾ ബ്ലഡ് ചിലപ്പോൾ "പുനഃസൃഷ്ടിക്കുന്നു".
സങ്കീർണതകൾ ഉണ്ടാകാനുള്ള സാധ്യത കുറയ്ക്കുന്നതിന് ഒ ഗ്രൂപ്പ് ടൈപ്പ് ചുവന്ന കോശങ്ങളും ടൈപ്പ് എബി പ്ലാസ്മയും ഉള്ള വളരെ നിർദ്ദിഷ്ട ഹീമാറ്റോക്രിറ്റ് (ചുവന്ന രക്താണുക്കളുടെ ശതമാനം) ഉള്ള ഒരു അന്തിമ ഉൽപ്പന്നം നൽകാനാണ് ഇത് ചെയ്യുന്നത്.
സൈനിക ക്രമീകരണത്തിൽ ഹോൾ ബ്ലഡ് സാധാരണയായി ഉപയോഗിക്കുന്നു, കൂടാതെ ആശുപത്രിയിൽ എത്തിക്കും മുമ്പുള്ള ട്രോമ കെയറിലും സിവിലിയൻ പശ്ചാത്തലത്തിൽ വൻതോതിലുള്ള രക്തപ്പകർച്ചയുടെ പശ്ചാത്തലത്തിലും ഇതിന്റെ ഉപയോഗം പഠിച്ചുവരുന്നു.
പ്രോസസ്സിംഗ്
തുടക്കത്തിൽ, കൂടുതൽ പ്രോസസ്സിംഗ് കൂടാതെ രക്തം മുഴുവനായി തന്നെയായിരുന്നു ഉപയോഗിച്ചിരുന്നത് .
മിക്ക രക്തബാങ്കുകളും ഇപ്പോൾ ശേഖരിക്കുന്ന രക്തത്തെയും രണ്ടോ അതിലധികമോ ഘടകങ്ങളായി വിഭജിക്കുന്നു, സാധാരണയായി ചുവന്ന രക്താണുക്കളും ഫ്രെഷ് ഫ്രോസൺ പ്ലാസ്മ പോലുള്ള പ്ലാസ്മ ഘടകവും ആയി വിഭജിക്കുന്നു.
രക്തപ്പകർച്ചയ്‌ക്കുള്ള പ്ലേറ്റ്‌ലെറ്റുകൾ ഒരു യൂണിറ്റ് ഹോൾ ബ്ലഡിൽ നിന്നും തയ്യാറാക്കാം.
മുതിർന്നവരുടെ ചികിത്സാ ഡോസിന് മതിയായ അളവിൽ ലഭ്യമാകുന്നതിന് ഒന്നിലധികം ദാതാക്കളിൽ നിന്ന് ശേഖരിക്കണം എന്നതിനാൽ  ചില രക്തബാങ്കുകൾ "റാൻഡം ഡോണർ" പ്ലേറ്റ്‌ലെറ്റുകൾ എന്ന് വിളിക്കപ്പെടുന്ന മുഴുവൻ രക്തത്തിൽ നിന്നുള്ള പ്ലേറ്റ്‌ലെറ്റുകളെ പ്ലേറ്റ്‌ലെറ്റ്‌ഫെറെസിസ് ശേഖരിക്കുന്ന പ്ലേറ്റ്‌ലെറ്റുകൾ ഉപയോഗിച്ച് ഇത് മാറ്റിസ്ഥാപിച്ചിട്ടുണ്ട്.
ശേഖരിച്ച രക്തം സാധാരണയായി മൂന്ന് രീതികളിൽ ഒന്ന് ഉപയോഗിച്ച് ഘടകങ്ങളായി വേർതിരിക്കുന്നു.
രക്തത്തെ പ്ലാസ്മയായും ചുവന്ന കോശങ്ങളായും വേർതിരിക്കുന്ന ഒരു "ഹാർഡ് സ്പിൻ" അല്ലെങ്കിൽ, രക്തത്തെ പ്ലാസ്മ, ബഫി കോട്ട് (പ്ലേറ്റ്ലെറ്റുകൾ നിർമ്മിക്കാൻ ഉപയോഗിക്കുന്നു), ചുവന്ന രക്താണുക്കൾ എന്നിങ്ങനെ വേർതിരിക്കുന്ന "സോഫ്റ്റ് സ്പിൻ" എന്നിവ ഒരു സെൻട്രിഫ്യൂജ് ഉപയോഗിച്ചു ചെയ്യുന്നു.
മൂന്നാമത്തെ രീതിയായ സെഡിമെന്റേഷൻനിൽ രക്തം ഒറ്റരാത്രി വെറുതെ വെച്ച്, ഗുരുത്വാകർഷണം മൂലം അത് ചുവന്ന കോശങ്ങളും പ്ലാസ്മയും ആയി വേർതിരിക്കപ്പെടുകയും ചെയ്യുന്നു.
ഹോൾ ബ്ലഡ് സാധാരണയായി ചുവന്ന രക്താണുക്കളുടെ അതേ രീതിയിലാണ് സംഭരിക്കപ്പെടുന്നത്, കൂടാതെ ഇത് സിപിഡിഎ-1 സ്റ്റോറേജ് സൊല്യൂഷൻ ഉപയോഗിച്ച് 35 ദിവസം വരെയും അല്ലെങ്കിൽ സിപിഡി പോലുള്ള മറ്റ് സാധാരണ സംഭരണ സൊല്യൂഷനുകൾ ഉപയോഗിച്ച് 21 ദിവസം വരെയും സൂക്ഷിക്കാം.
പ്ലേറ്റ്‌ലെറ്റുകൾ നിർമ്മിക്കാൻ ഉപയോഗിക്കുകയാണെങ്കിൽ, പ്രക്രിയ പൂർത്തിയാകുന്നതുവരെ രക്തം സാധാരണ ഊഷ്മാവിൽ സൂക്ഷിക്കുന്നു.
യൂണിറ്റിലെ ആർബിസികളുടെ വാം സ്റ്റോറേജ് കുറയ്ക്കുന്നതിന് ഇത് വേഗത്തിൽ ചെയ്യണം.
അവലംബം പുറം കണ്ണികൾ യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷനിൽ (എഫ്ഡിഎ) നിന്നുള്ള രക്തവും രക്ത ഉൽപ്പന്നങ്ങളും
ഹോൾസ്റ്റീൻ പശു ഇംഗ്ലീഷ് വിലാസം https://ml.wikipedia.org/wiki/Holstein_cattle
ഹോൾസ്റ്റീൻ പശു (Holstein friesian cattle) .
ധാരാളം പാലുൽപാദിപ്പിക്കുന്ന ഒരിനം യൂറോപ്യൻ പശു.
കേരളത്തിൽ സ്വകാര്യമായും സർക്കാർ മേൽനോട്ടത്തിലും ഇത്തരം പശുക്കളെ പരിപാലിക്കുന്നു.
കേരള കാർഷിക സർവ്വകലാശാലക്ക് കീഴിലെ തിരുവിഴാംകുന്ന് കന്നുകാലി ഗവേഷണ കേന്ദ്രത്തിൽ ഇത്തരം പശുക്കളെ സംരക്ഷിക്കുന്നുണ്ട്.
ഹോർമോസ്ഗാൻ പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Hormozgan_province
ഹോർമോസ്ഗാൻ പ്രവിശ്യ ( പേർഷ്യൻ : استان هرمزگان ) ഇറാനിലെ 31 പ്രവിശ്യകളിൽ ഒന്നാണ്.
രാജ്യത്തിന്റെ തെക്ക് ഭാഗത്തായി, ഇറാന്റെ റീജിയൻ 2 ൽ, ഒമാൻ , യു.എ.ഇ.
, ഹോർമൂസ് കടലിടുക്ക് എന്നിവയ്ക്ക് അഭിമുഖമായാണ് ഈ പ്രവിശ്യയുടെ സ്ഥാനം.
ഏകദേശം 70,697 കിലോമീറ്റർ (27,296 ചതുരശ്ര മൈൽ) വിസ്തീർണ്ണമുള്ള ഈ പ്രവിശ്യയുടെ തലസ്ഥാനം ബന്ദർ അബ്ബാസ് നഗരമാണ്.
പ്രവിശ്യയ്ക്ക് പേർഷ്യൻ ഗൾഫിൽ പതിനാല് ദ്വീപുകളും ഏകദേശം 1,000 കിലോമീറ്റർ (620 മൈൽ) തീരപ്രദേശവുമുണ്ട്.
ബന്ദർ അബ്ബാസ് , ബന്ദർ ലെംഗേ , ഹാജിയാബാദ് , മിനാബ് , ക്വഷ്ം , സർദാഷ്ത് , സിറിക്, ജാസ്ക്, ബസ്തക്, ബന്ദർ ഖമീർ , പാർസിയൻ, റുദാൻ, അബൂമൂസ എന്നിങ്ങനെ പ്രവിശ്യയിൽ 13 പ്രധാന നഗരങ്ങളുണ്ട്.
ഈ പ്രവിശ്യയിൽ 13 കൗണ്ടികളും (അല്ലെങ്കിൽ ജില്ലകളും), 69 മുനിസിപ്പാലിറ്റികളും 2,046 ഗ്രാമങ്ങളുമുണ്ട്.
2011-ൽ ഹോർമോസ്ഗാൻ പ്രവിശ്യയിൽ 1.5 ദശലക്ഷത്തിലധികം ആളുകൾ താമസിച്ചിരുന്നു.
പാഴ്‌സിയൻ കൗണ്ടി, ബസ്താക് കൗണ്ടി, ബന്ദർ ലെംഗേ കൗണ്ടി, അബുമുസ കൗണ്ടി, ക്യുഷ്ം കൗണ്ടി, ഖമീർ കൗണ്ടി, ബന്ദർ അബ്ബാസ് കൗണ്ടി, ഹജ്ജിയാബാദ് കൗണ്ടി, റുഡാൻ കൗണ്ടി, മിനാബ് കൗണ്ടി, സിറിക് കൗണ്ടി, ബഷഗാർഡ് കൗണ്ടി, ജാസ്ക് കൗണ്ടി എന്നിവയാണ് ഹോർമോസ്ഗാൻ പ്രവിശ്യയിലെ കൗണ്ടികൾ.
അക്കീമെനിഡ് കാലഘട്ടത്തിൽ ഹോർമോസ്ഗാൻ ഒരു സ്ഥിരവാസകേന്ദ്രമായി ഇതിനെ കണ്ടെത്തിയിട്ടുണ്ടങ്കിലും ഗ്രീക്കുകാരനായ നിയർച്ചസിൻ പര്യവേക്ഷണയാത്ര കടന്നുപോയ ഈ പ്രദേശത്തെ ഹോർമോസ്ഗന്റെ (ബന്ദർ-ഇ ഹോർമോസ്) എന്ന പ്രധാന തുറമുഖത്തിന്റെ ലിഖിത ചരിത്രം ആരംഭിക്കുന്നത് സസാനിഡ് സാമ്രാജ്യകാലഘട്ടത്തിലെ പേർഷ്യയിലെ അർദാഷിർ I -ൽ നിന്നാണ്.
പ്രത്യേകിച്ചും ബിസി 241 നും ബിസി 211 നും ഇടയിലുള്ള കാലഘട്ടത്തിൽ സമ്പന്നമായിരുന്നുവെന്ന് പറയപ്പെടുന്ന ഈ പ്രവിശ്യ എന്നാൽ ഇസ്ലാമിക യുഗത്തിന്റെ ആഗമനത്തിനുശേഷം വ്യാപാര വാണിജ്യ പ്രാധാന്യത്തോടെ കൂടുതൽ വളർച്ച് പ്രാപിച്ചു.
മാർക്കോ പോളോ 1272-ലും 1293-ലും ബന്ദർ അബ്ബാസ് തുറമുഖം സന്ദർശിച്ചു.
പേർഷ്യൻ ആഭരണങ്ങൾ, ആനക്കൊമ്പ്, ഇന്തോചൈനയിലെ പട്ട്, ബഹ്‌റൈനിൽ നിന്നുള്ള മുത്തുകൾ എന്നിവയുടെ വ്യാപാരം ഹോർമുസ് തുറമുഖത്തെ ബസാറുകളിൽ വ്യാപകമായ രീതിയിൽ നടന്നിരുന്നതായി അദ്ദേഹം റിപ്പോർട്ട് ചെയ്തു.
1497-ൽ വാസ്കോ ഡ ഗാമയുടെ നേതൃത്വത്തിൽ യൂറോപ്യന്മാർ ആദ്യമായി ഈ പ്രദേശത്ത് കപ്പലിറങ്ങി.
1508-ൽ ഈജിപ്തിൽ നിന്നും വെനീസിൽ നിന്നും തങ്ങളുടെ വാണിജ്യ താൽപ്പര്യങ്ങൾ സംരക്ഷിക്കാനെന്ന വ്യാജേന പോർച്ചുഗീസുകാർ അഫോൺസോ ഡി അൽബുക്കർക്കിൻറെ നേതൃത്വത്തിൽ ഏഴ് യുദ്ധക്കപ്പലുകളുമായി ഈ പ്രദേശം ആക്രമിച്ചു.
അക്കാലത്ത് ഹോർമുസ് തുറമുഖം പേർഷ്യൻ ഗൾഫിലെ വാണിജ്യ താൽപ്പര്യങ്ങളുടെ ഒരു തന്ത്രപരമായ സ്ഥാനം അലങ്കരിച്ചിരുന്നതായി കണക്കാക്കപ്പെട്ടിരുന്നു.
പടിഞ്ഞാറ് ഒട്ടോമൻ സാമ്രാജ്യത്തെ നേരിടാൻ ശ്രമിച്ച ഇസ്മായിൽ I ന് പോർച്ചുഗീസുകാരിൽ നിന്ന് തുറമുഖത്തെ രക്ഷിക്കാനായില്ല.
ഒടുവിൽ ഷാ അബ്ബാസ്  I ബ്രിട്ടീഷുകാരുടെ സഹായത്തോടെ അവരെ പേർഷ്യൻ ഗൾഫിൽ നിന്ന് തുരത്തി.
ബന്ദർ അബ്ബാസിന്റെ പേരിൻറെ ഉത്ഭവം ഷാ അബ്ബാസ് I -ന്റെ പേരിൽ നിന്നാണ്.
സാഗ്രോസ് പർവതനിരയുടെ തെക്കേയറ്റം ഉൾപ്പെടുന്ന ഈ പ്രവിശ്യ പ്രാഥമികമായി ഒരു പർവതപ്രദേശമാണ്.
വളരെ ചൂടുള്ളതും ഈർപ്പമുള്ളതുമായ കാലാവസ്ഥ അനുഭവപ്പെടുന്ന ഈ പ്രവിശ്യയിൽ വേനൽക്കാലത്ത് താപനില ചിലപ്പോൾ 120 °F (49 °C) കവിയുന്നു.
പ്രവിശ്യയിൽ വർഷം മുഴുവനും മഴ വളരെ കുറവാണ്.
ഹോർമോസ്ഗാൻ ഇന്ന്
ഹോർമോസ്ഗാൻ പ്രവിശ്യയിൽ ഇന്ന് 11 തുറമുഖങ്ങളും അഞ്ച് ദേശീയ വിമാനത്താവളങ്ങളും മൂന്ന് അന്താരാഷ്ട്ര വിമാനത്താവളങ്ങളും ഉണ്ട്.
സജീവമായ ഒരു കാർഷിക മേഖലയുള്ള പ്രവിശ്യ ചെറുനാരങ്ങ ഉൽപാദനത്തിൽ ഇറാനിൽ ഒന്നാം സ്ഥാനത്തും ഈന്തപ്പഴ ഉൽപാദനത്തിൽ രണ്ടാം സ്ഥാനത്തുമാണ്.
ഇറാന്റെ മത്സ്യോത്പ്പന്നത്തിന്റെ 30 ശതമാനവും ഈ പ്രവിശ്യയിൽ നിന്നാണ്.
എസ്റ്റെഗ്ലാൽ അണക്കെട്ട് (അതായത്, ബന്ദർ അബ്ബാസിന്റെ ജല ഉപഭോഗത്തിന്റെ ഭൂരിഭാഗവും വിതരണം ചെയ്യുന്ന മിനാബ് അണക്കെട്ട്), ജെഗിൻ അണക്കെട്ട്, ഷെമിൽ അണക്കെട്ട് എന്നീ മൂന്ന് പ്രധാന ജലവൈദ്യുത അണക്കെട്ടുകൾ പ്രവിശ്യയുടെ ജല ആവശ്യങ്ങൾ നിറവേറ്റുന്നു.
അവലംബം ↑ {{ cite web }} :  CS1 maint: archived copy as title ( link ) ↑ ↑
ഹോൽ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് Hol.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് Hol സ്ഥിതിചെയ്യുന്നത്.
Hol വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് Hol ൽ 270 വീടുകൾ ഉണ്ട്.
ആകെ ജനസംഖ്യ 1475 ആണ്.
ഇതിൽ 783 പുരുഷന്മാരും 692 സ്ത്രീകളും ഉൾപ്പെടുന്നു.
Hol ലെ സാക്ഷരതാ നിരക്ക് 64 ശതമാനമാണ്.
Hol ലെ 6 വയസ്സിനു താഴെയുള്ള കുട്ടികളുടെ എണ്ണം 171 ആണ്.
ഇത് Hol ലെ ആകെ ജനസംഖ്യയുടെ 11.59 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 474 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 449 പുരുഷന്മാരും 25 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 98.1 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 46.41 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
Hol ലെ 600  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 270 - - ജനസംഖ്യ 1475 783 692 കുട്ടികൾ (0-6) 171 91 80 പട്ടികജാതി 600 325 275 പട്ടിക വർഗ്ഗം 0 0 0 സാക്ഷരത 64 % 56.25 % 43.75 % ആകെ ജോലിക്കാർ 474 449 25 ജീവിതവരുമാനമുള്ള ജോലിക്കാർ 465 440 25 താത്കാലിക തൊഴിലെടുക്കുന്നവർ 220 208 12 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഹ്നിയാലം ലാൽ റൂറ്റ് ഫെലി ഇംഗ്ലീഷ് വിലാസം https://ml.wikipedia.org/wiki/Hnialum_Lal_Ruat_Feli
ഹ്നിയാലം ലാൽ റൂറ്റ് ഫെലി (1996 ജൂലൈ 15-ന് ജനനം) ഒരു ഇന്ത്യൻ വനിത ഹോക്കി കളിക്കാരിയാണ്.
2016 ദക്ഷിണ ഏഷ്യൻ ഗെയിംസിൽ ഇന്ത്യയെ പ്രതിനിധീകരിച്ചിരുന്നു.
അവർ ഒരു റിസർവ് അത്ലറ്റാണ്.
അവലംബം ബാഹ്യ ലിങ്കുകൾ Wrong turn to right spot - Mizo girl in golden team
ഹോർമോൺ ഗർഭാശയ ഉപകരണം
ഒരു ഹോർമോൺ ഇൻട്രായുട്ടറൈൻ ഉപകരണം (IUD), പ്രോജസ്റ്റോജനോടുകൂടിയ ഇൻട്രായുട്ടറൈൻ സിസ്റ്റം (IUS) എന്നും അറിയപ്പെടുന്നു.
ഇംഗ്ലീഷ്: hormonal intrauterine device ( IUD ) ( intrauterine system ( IUS ) with progestogen) കൂടാതെ Mirena എന്ന ബ്രാൻഡ് നാമത്തിൽ വിൽക്കപ്പെടുന്നു, ഇത് ലെവോനോർജസ്ട്രെൽ പോലുള്ള ഒരു പ്രോജസ്റ്റോജെനിക് ഹോർമോൺ ഏജന്റിനെ ഗർഭപാത്രത്തിലേക്ക് വിടുന്ന ഒരു ഗർഭാശയ ഉപകരണമാണ്.
ഈസ്ട്രജൻ റീപ്ലേസ്‌മെന്റ് തെറാപ്പിക്ക് വിധേയരായവരിൽ ഗർഭാശയത്തിൻറെ ആവരണത്തിന്റെ അമിതമായ നിർമ്മാണം തടയുന്നതിനും ജനന നിയന്ത്രണത്തിനും കനത്ത ആർത്തവത്തിനും ഇത് ഉപയോഗിക്കുന്നു.
ജനന നിയന്ത്രണത്തിന്റെ ഏറ്റവും ഫലപ്രദമായ രൂപങ്ങളിൽ ഒന്നാണിത്, ഒരു വർഷത്തെ പരാജയ നിരക്ക് ഏകദേശം 0.2% ആണ്.
ഉപകരണം ഗർഭപാത്രത്തിൽ സ്ഥാപിക്കുകയും മൂന്ന് മുതൽ എട്ട് വർഷം വരെ നീണ്ടുനിൽക്കുകയും ചെയ്യുന്നു.
നീക്കം ചെയ്തതിനുശേഷം ഫെർട്ടിലിറ്റി പലപ്പോഴും വേഗത്തിൽ തിരിച്ചെത്തുന്നു.
ക്രമരഹിതമായ ആർത്തവം, നല്ല അണ്ഡാശയ സിസ്റ്റുകൾ, പെൽവിക് വേദന, വിഷാദം എന്നിവ പാർശ്വഫലങ്ങളിൽ ഉൾപ്പെടുന്നു.
അപൂർവ്വമായി ഗർഭാശയ സുഷിരം സംഭവിക്കാം.
ഗർഭാവസ്ഥയിൽ ഇത് ഉപയോഗിക്കാൻ ശുപാർശ ചെയ്യുന്നില്ല, പക്ഷേ മുലയൂട്ടൽ സുരക്ഷിതമാണ്.
പ്രൊജസ്റ്റോജനോടുകൂടിയ ഐയുഡി ദീർഘകാലം പ്രവർത്തിക്കുന്ന ഒരു തരം റിവേഴ്സിബിൾ ജനന നിയന്ത്രണമാണ്.
സെർവിക്സിൻറെ തുറസ്സായ സ്ഥലത്ത് മ്യൂക്കസ് കട്ടിയാക്കുകയും ഗര്ഭപാത്രത്തിന്റെ പാളി കെട്ടിപ്പടുക്കുന്നത് തടയുകയും ഇടയ്ക്കിടെ അണ്ഡോത്പാദനം തടയുകയും ചെയ്തുകൊണ്ട് ഇത് പ്രവർത്തിക്കുന്നു.
റഫറൻസുകൾ 1 2 3 ↑ ↑ ↑
ഹോർലിക്സ് ഇംഗ്ലീഷ് വിലാസം https://ml.wikipedia.org/wiki/Horlicks ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രമാണം:Horlicks-UK.jpg ഹോർലിക്സ്
ബ്രിട്ടനിൽനിന്ന് അമേരിക്കയിലേക്കു വന്ന സഹോദരൻമാരായ ജയിംസ് ഹോർലിക്കും വില്യം ഹോർലിക്കും ചേർന്ന് നവ ജാത ശിശുക്കൾക്കുള്ള ആഹാരമായി 1860-കളിൽ പുറത്തിറക്കിയ ഉല്പ്പന്നമാണ്‌ ഹോർലിക്സ് .
ജെ ആന്റ് ഡബ്യു ഹോർലിക്സ് എന്ന പേരിൽ ചിക്കാഗോയിലാണ് ഇതാരംഭിച്ചത്.
ഇന്ന് ലോകത്ത് ഏറ്റവും കൂടുതൽ ഹോർലിക്സ് വിറ്റഴിക്കപ്പെടുന്ന രാജ്യം ഇന്ത്യയാണ് .
😍
ഹോർലിക്സ്
ബ്രിട്ടനിൽനിന്ന് അമേരിക്കയിലേക്കു വന്ന സഹോദരൻമാരായ ജയിംസ് ഹോർലിക്കും വില്യം ഹോർലിക്കും ചേർന്ന് വെറും നവജാത ശിശുക്കൾക്കുള്ള ആഹാരമായി 1860-കളിൽ പുറത്തിറക്കിയ ഉല്പ്പന്നമായിരുന്നു ഹോർലിക്സ്.
ഒരു ഫാർമസിസ്റ്റായിരുന്ന ജെയിംസ് ഹോർലിക്കിൻ്റേതാണ് പോഷകാഹാരം എന്ന ആശയം.
അതിൻ്റെ വിപണി മൂല്യവും വ്യാവസായിക സാദ്ധ്യതയും തിരിച്ചറിഞ്ഞ് ലോകം കീഴടക്കിയത് വില്യം ഹോർലിക് ക്കിൻ്റെ ബുദ്ധിയാണ്.
1873 ൽ ആണ് മുതിർന്നവർക്കുള്ള ഹോർലിക്സ് ആദ്യമായി ഉണ്ടാക്കിയത്.
ഇന്ത്യയിൽ ഒന്നാം ലോകമഹായുദ്ധകാലത്ത് 1918- ൽ ബ്രിട്ടീഷ് പട്ടാളക്കാരാണ് ആദ്യമായി ഹോർലിക്സ് കൊണ്ടുവന്നത്.
ഇന്ന് ലോകത്ത് ഏറ്റവും കൂടുതൽ ഹോർലിക്സ് വിറ്റഴിക്കപ്പെടുന്ന രാജ്യം ഇന്ത്യയാണ്.
നൈറ്റ് സ്റ്റാർവേഷൻ അഥവാ 'രാത്രി പട്ടിണി' എന്നത് ഒരു പരസ്യ ഗിമ്മിക്കായി ഹോർലിക്സ് കണ്ടുപിടിച്ച ഒരു സാങ്കൽപ്പിക അവസ്ഥയാണ്.
ഉറക്കസമയത്തിനു മുമ്പ് ഒരു മഗ് ഹോർലിക്സ് പാനീയം കഴിച്ചാൽ ക്ഷീണത്തിന് ആശ്വാസവും കനത്ത ആരോഗ്യവും ലഭിക്കും എന്ന പ്രചാരണത്തിലാണ് ജനം വീണത്.
ബ്രിട്ടനിൽ, ഹോർലിക്സ് സാധാരണയായി ഉറങ്ങാൻ പോകുന്ന സമയത്തിനടുത്തുള്ള ഒരു പാനീയമായി ഉപയോഗിക്കുന്നു.
അവിടെ വൈകുന്നേരത്തെ പാനീയമായാണ് ഇത് വിപണിയിലെത്തുന്നത്;
നേരെമറിച്ച്,
ഇത് കൂടുതൽ പ്രചാരമുള്ള ഇന്ത്യയിൽ പ്രഭാതഭക്ഷണ പാനീയമായിട്ടാണ് വിപണനം ചെയ്യപ്പെട്ടു വരുന്നത്.
അമേരിക്കൽ ഹോർലിക്സി പ്രധാന ചേരുവകൾ
ഗോതമ്പ് മാവ് ആണ്.
മാൾട്ട് ഗോതമ്പ് (46%)
മാൾട്ടഡ് ബാർലി (26%) എന്നിവയുടെ മിശ്രിതമാണ് ഹോർലിക്സ്..
2019-ലെ കണക്കനുസരിച്ച്,
മറ്റ് ചേരുവകളിൽ
ഉണങ്ങിയ whey,
കാൽസ്യം കാർബണേറ്റ്,
ഉണക്കിയ പാൽ,
പഞ്ചസാര,
പാമോയിൽ,
ഉപ്പ്, 
ആൻ്റി-കേക്കിംഗ് ഏജൻ്റ് (E551), 
വിറ്റാമിനുകളുടെയും ധാതുക്കളുടെയും മിശ്രിതം
എന്നിവ ഉൾപ്പെടുന്നു.
ഹോർലിക്സിൽ ഉപയോഗിക്കുന്ന പാം ഓയിൽ ഹൈഡ്രജനേറ്റഡ് അല്ല.
ലോക സുസ്ഥിര പാം ഓയിലിനെക്കുറിച്ചുള്ള റൗണ്ട് ടേബിൾ കോൺഫറൻസിലെ ശുപാർശകൾ പ്രകാരം സാക്ഷ്യപ്പെടുത്തിയ പാം ഓയിൽ ആണ് ഉപയോഗിക്കുന്നത്.
ഓരോ രാജ്യത്തെ പ്രത്യേകതകൾ പരിഗണിച്ച് അല്പം വ്യത്യാസപ്പെട്ട ചേരുവകളാണ് വിവിധ രാജ്യങ്ങളിൽ വിൽക്കപ്പെടുന്നത്..
ഉദാഹരണത്തിന്,
ഇന്ത്യൻ ഹോർലിക്സ് ഫോർമുലേഷനിൽ എണ്ണ അടങ്ങിയിട്ടില്ല,
എന്നാൽ സോയ പ്രോട്ടീൻ ഐസൊലേറ്റ് അടങ്ങിയിട്ടുണ്ട് താനും.
ബ്രിട്ടീഷ് ഇന്ത്യയിലെ പഞ്ചാബ്, ബംഗാൾ, മദ്രാസ് എന്ന പ്രസിഡൻസികളിലാണ് ഹോർലിക്‌സിൻ്റെ ആദ്യകാല വ്യാപനം ഉണ്ടായത്.
1940-കളിലും 1950-കളിലും
കാശുള്ള ഇന്ത്യൻ കുടുംബങ്ങൾ കുടുംബപാനീയമായി ഹോർലിക്‌സ് കുടിക്കാൻ തുടങ്ങി.
തുടർന്നുള്ള കാലത്ത്
ഉയർന്ന മദ്ധ്യവർഗ ഇന്ത്യക്കാരിലും സമ്പന്ന വിഭാഗങ്ങളിലും ഇത് ഒരുതരം സ്റ്റാറ്റസ് സിംബലായി മാറി.
ബ്രിട്ടനിലെ പോലെ ഇന്ത്യയിലും ഹോർലിക്സ് ആദ്യമായി ലഭ്യമായത് മാൾട്ട് ഫ്ലേവറിലായിരുന്നു.
ഇന്ത്യാക്കാർ ആദ്യമായാണ് മാൾട്ടിൻ്റെ രുചി അറിഞ്ഞതും.
മാൾട്ട് പാനീയത്തിൽ തുടങ്ങിയ ഹോർലിക്സ് ഇന്ത്യയിൽ പെട്ടെന്ന് വളർന്നു.
ഹോർലിക്സ് ഇപ്പോൾ
നൂഡിൽസ്,
മിഠായികൾ,
പ്രഭാതഭക്ഷണ ധാന്യങ്ങൾ മുതലായവ ഇറക്കുന്നുണ്ട്.
കൊച്ചുകുട്ടികൾ (ജൂനിയർ ഹോർലിക്സ്),
മുലയൂട്ടുന്ന അമ്മമാർ (അമ്മയുടെ ഹോർലിക്സ്),
സ്ത്രീകൾ (സ്ത്രീകളുടെ ഹോർലിക്സ്),
മുതിർന്നവർ (ലൈറ്റ് ഹോർലിക്സ്)
എന്നിവർക്കായി മാൾട്ടഡ് പാനീയത്തിൻ്റെ പ്രത്യേക ഫോർമുലേഷനുകൾ ഇപ്പോൾ നിലവിൽ വിപണിയിലുണ്ട്.
1993-ലാണ് ഹോർലിക്‌സ് ബിസ്‌ക്കറ്റുകൾ ആദ്യമായി പുറത്തിറക്കിയത്.
2009-ൽ ഹോർലിക്‌സ് ന്യൂട്രിബാർ എന്ന പേരിൽ ഒരു എനർജി ബാർ ആരംഭിച്ചു.
2009-ൻ്റെ അവസാനത്തിൽ, ഹോർലിക്‌സിൻ്റെ കുടക്കീഴിൽ ഇൻസ്റ്റൻ്റ് നൂഡിൽസിൻ്റെ ബ്രാൻഡായ ഫുഡ്ൽസ് പുറത്തിറക്കി.
ഇതിനെത്തുടർന്ന്
2011-ൽ മാൾട്ട് പാനീയത്തിൻ്റെ പ്രീമിയം വേരിയൻ്റായ ഹോർലിക്‌സ് ഗോൾഡും (ദി ബെസ്റ്റ് ഹോർലിക്‌സ് എവർ എന്ന് വിളിക്കപ്പെടുന്നു)
ഹോർലിക്‌സ് ബ്രാൻഡിന് കീഴിലുള്ള ആദ്യത്തെ പ്രഭാതഭക്ഷണ ഉൽപ്പന്നമായ ഹോർലിക്‌സ് ഓട്‌സും പുറത്തിറക്കി.
1931-ലാണ് ഹോർലിക്സ് കമ്പനി നൈറ്റ് സ്റ്റാർവേഷൻ കഥ ഇറക്കിയത്.
12 മണിക്കൂറിലേറെ രാത്രി മുഴുവൻ പട്ടിണി കിടക്കുന്ന മനുഷ്യൻ്റെ ആരോഗ്യത്തിനായാണ് കമ്പനി ഹോർലിക്സ് ഇറക്കാൻ തീരുമാനിച്ചതത്രേ.
1975–78 കാലഘട്ടത്തിലാണ് ആന്ധ്രയിലെ രാജമുന്ത്രിയിൽ ഹോർലിക്സ് ഫാക്ടറി സ്ഥാപിച്ചത്.
യൂണിലിവർ (ഹിന്ദുസ്ഥാൻ ലിവർ) എന്ന മൾട്ടിനാഷണൽ ഭീമൻ കമ്പനിയാണ് ഇപ്പോൾ ലോകമെമ്പാടും ഹോർലിക്സ് ഉണ്ടാക്കി വിൽക്കുന്നത്.
എന്നാൽ ബ്രിട്ടനിൽ Aimia Foods കമ്പനിയാണ് ഹോർലിക്സ് നിർമ്മിക്കുന്നത്.
ലോകമെമ്പാടും ഒരേ ഹോർലിക്സ് അല്ല വിൽപ്പനക്കുള്ളത് എന്നു മനസ്സിലായല്ലോ.
ഇപ്പോൾ പല രാജ്യങ്ങളിലും അവിടത്തെ ഭക്ഷണ / ജീവിതരീതിക്ക് അനുയോജ്യമായ ഹോർലിക്സ് ഉൽപ്പന്നങ്ങൾ ആണ് വിപണിയിലുള്ളത്.
ഉദാഹരണത്തിന് സൗത്ത് ആഫ്രിക്കയിൽ തേൻ ചേർന്ന ഹണി ഹോർലിക്സ് വരെ വിപണിയിലുണ്ട്.
ഹോൽക്കർ സ്റ്റേഡിയം
മധ്യപ്രദേശിലെ ഇൻഡോറിൽ സ്ഥിതി ചെയ്യുന്ന ഒരു രാജ്യാന്തര ക്രിക്കറ്റ് സ്റ്റേഡിയമാണ് ഹോൽകർ സ്റ്റേഡിയം.
മധ്യപ്രദേശിലെ ഏറ്റവും പ്രധാനപ്പെട്ട രാജ്യാന്തര സ്റ്റേഡിയങ്ങളിലൊന്നാണിത്.
അഗരത്തിലെ പ്രധാന സ്റ്റേഡിയമായിരുന്ന നെഹ്രു സ്റ്റേഡിയം2001 ഓടെ ഉപയോഗശൂന്യമായതിനാലാണ് രാജ്യാന്തര ക്രിക്കറ്റ് മൽസരങ്ങൾ ഹോൽകർ സ്റ്റേഡിയത്തിലേക്ക് മാറ്റപ്പെട്ടത് .
ഇന്ത്യക്കുവേണ്ടി ഏകദിന ക്രിക്കറ്റിൽ രണ്ടാമത്  ഏറ്റവും ഉയർന്ന വ്യക്തിഗത സ്കോർ ഈ ഗ്രൗണ്ടിലാണ് കുറിക്കപ്പെട്ടത്.
(2011ൽ വീരേന്ദർ സേവാഗ് വെസ്റ്റ് ഇൻഡീസിനെതിരെ നേടിയ 219 റൺസ് ).2016 ഒക്ടോബറിൽ ഇന്ത്യ - ന്യൂസിലൻഡ് ടെസ്റ്റ് പരമ്പരയിലെ മൂന്നാം മൽസരത്തിനു ആതിഥേയത്വം വഹിച്ചതോടെ ഇന്ത്യയിലെ 22ആമത് ടെസ്റ്റ് വേദിയായി ഹോൽകർ സ്റ്റേഡിയം മാറി.
ആഭ്യന്തര ക്രിക്കറ്റിൽ മധ്യപ്രദേശ് ക്രിക്കറ്റ് ടീമിന്റെ ഹോം ഗ്രൗണ്ടാണിത്.
അവലംബം പുറത്തേക്കുള്ള കണ്ണികൾ ESPNcricinfo Website - Ground Page CricketArchive
സെൻട്രൽ മമുജു റീജൻസി
ഇന്തോനേഷ്യയിലെ പടിഞ്ഞാറൻ സുലവേസി പ്രവിശ്യയിലെ ഒരു റീജൻസിയാണ് സെൻട്രൽ മമുജു റീജൻസി .
മമുജു റീജൻസി വിഭജിച്ചാണ് ഈ റീജൻസി സ്ഥാപിച്ചത്.
മമുജു റീജൻസിയുടെ ഭാഗമായിരുന്ന അഞ്ച് ജില്ലകൾ ( കെകമാറ്റൻ ) ഉൾപ്പെടുന്ന പ്രദേശത്തെയാണ് ഈ റീജൻസിയായി 2012 ഡിസംബർ 14ന് പ്രഖ്യാപിച്ചത്.
3,015.95 km 2 ആണ് ഈ റീജൻസിയുടെ വിസ്തൃതി.
2010 ലെ സെൻസസ് പ്രകാരം 105,495 ആണ് ഇവിടത്തെ ജനസംഖ്യ.
2020 സെൻസസ് പ്രകാരം 135,280 ആയി ജനസംഖ്യ ഉയർന്നു.
2022 മധ്യത്തിലെ ഔദ്യോഗിക കണക്ക് പ്രകാരം ജനസംഖ്യ 140,028 ആയി.
റീജൻസിയെ അഞ്ച് ജില്ലകളായി ( കെകമാറ്റൻ ) തിരിച്ചിരിക്കുന്നു.
2010 ലെ സെൻസസ് , 2020 സെൻസസ്, 2022 മധ്യത്തിലെ ഔദ്യോഗിക കണക്കുകൾ, എന്നീ കണക്കെടുപ്പുകളിലെ ജനസംഖ്യയും, ജില്ലാ ഭരണ കേന്ദ്രങ്ങളും, ഓരോ ജില്ലയിലെയും ഗ്രാമങ്ങളുടെ എണ്ണവും (എല്ലാ ഗ്രാമീണ ദേശങ്ങളും ) താഴെക്കൊടുത്തിരിക്കുന്ന പട്ടികയിൽ ഉൾപ്പെടുത്തിയിരിക്കുന്നു.